SET สัปดาห์นี้ “ฟื้นตัว” จับตาเงินเฟ้อไทย-ผลชิงเค้ก “พลังงานทดแทน” 5 พันเมกฯ
“บล.กรุงศรี พัฒนสิน” ชี้ SET สัปดาห์นี้ “ฟื้นตัว” จับตาเงินเฟ้อไทย-ผลประมูล “พลังงานหมุนเวียน” 5,200 เมกะวัตต์ 5 เม.ย.นี้ พร้อมชู ADVANC, CRC, GULF หุ้นเด่น
SET สัปดาห์นี้ “ฟื้นตัว” จับตาตัวเลขเงินเฟ้อไทย-ผลประมูล “พลังงานหมุนเวียน” 5,200 เมกะวัตต์ 5 เม.ย.นี้ พร้อมชู ADVANC, CRC, GULF หุ้นเด่น
4 เม.ย. 2566

“ข่าวหุ้นธุรกิจออนไลน์” รวบรวมกลยุทธ์ลงทุนในสัปดาห์นี้ (3-7 เม.ย.66) จากบทวิเคราะห์ บริษัทหลักทรัพย์ กรุงศรี พัฒนสิน จำกัด (มหาชน) หรือ KCS โดยระบุว่า สัปดาห์นี้ ฟื้นตัว โดยมีแนวต้าน 1,627-1,640 จุด และแนวรับ 1,588-1,579 จุด
โดยวันที่ 4 เม.ย. ติดตามคำสั่งซื้อโรงงานสหรัฐเดือน ก.พ.66(คาดลดลง 0.5% เทียบช่วงเดียวกันของปีก่อน เทียบprev.ลดลง 1.6% เทียบช่วงเดียวกันของปีก่อน)  ส่วนวันที่: 7 เม.ย. ยอดการจ้างงานนอกภาคเกษตร มี.ค.66 ตลาดคาดเพิ่มขึ้น 2.4 แสนตำแหน่ง vs prev. 3.1 แสนตำแหน่ง และอัตราว่างงาน มี.ค.66 ตลาดคาด 3.6% ทรงตัวจาก prev. นอกจากนี้ ติดตามค่าแรงเฉลี่ยรายชม. ตลาดคาด โต 0.3% เทียบเดือนก่อนหน้า เพิ่มขึ้นจาก prev.โต 0.2% เทียบเดือนก่อนหน้า แต่ภาพ เทียบช่วงเดียวกันของปีก่อนเพิ่มอัตราชะลอลง  4.3% จาก 4.6%
นอกจากนี้ในประเทศวันที่ 5 เม.ย. ติดตามเงินเฟ้อ CPI มี.ค.66 ตลาดคาด 3.26% ชะลอลงจาก prev. ที่ 3.79% เข้าใกล้กรอบเงินเฟ้อเป้าหมายของ BOT ที่ 1%-3% ขณะที่เงินเฟ้อพื้นฐานชะลอลงช้ากว่า 1.8% เทียบช่วงเดียวกันของปีก่อนจาก ฃ1.93%เทียบช่วงเดียวกันของปีก่อน
อีกทั้ง 5 เม.ย. ติดตามการประกาศผู้ได้รับคัดเลือกโครงการพลังงานไฟฟ้าหมุนเวียน 5200 MW บวกต่อ ผู้มีโอกาสได้โครงการใหม่สูง อาทิ GULF, GUNKUL และ DELTA 7 เม.ย.นี้ ประชุมผู้ถือหุ้นขอมติแตกพาร์จาก 1 บาทเป็น 0.1 บาท
ขณะที่กลุ่มแบงก์ไตรมาส 1/66 KCS คาดกำไรสุทธิที่ 4.33 หมื่นล้านบาท (ใกล้เคียง Consensus) ลดลง 2%เทียบช่วงเดียวกันของปีก่อนเพราะรายได้ที่ไม่ใช่ดอกเบี้ยและการเพิ่มขึ้นค่าใช้จ่ายสำรอง แต่กำไรเพิ่ม 31% เทียบไตรมาสก่อนหน้า จากรายได้ดอกเบี้ยเพิ่มขึ้น และค่าใช้จ่ายดำเนินงาน+การตั้งสำรองลดลง โดย BBL เป็นหุ้นกำไรเด่น +เทียบช่วงเดียวกันของปีก่อนและ เทียบไตรมาสก่อนหน้า ส่วนกลุ่มรองลงมาคือ SCB, KBANK เติบโตเทียบไตรมาสก่อนหน้า และ ลดลงเทียบช่วงเดียวกันของปีก่อนเน้น BBL, SCB, KBANK
กลยุทธ์การลงทุน: สัปดาห์หน้าประเมิน SET “ฟื้นตัว” แรงหนุนหลักมาจากสถานการณ์กลุ่มธนาคารสหรัฐฯ ยุโรปที่นิ่งมากขึ้น ขณะที่เงินเฟ้อประเทศต่างๆ มีแนวโน้มชะลอตัวลงต่อเนื่อง จะนำมาสู่ภาพวงจรดอกเบี้ยขาขึ้นที่เป็นปลายทาง ระยะถัดไปที่ตลาดจะหันไปติดตามเศรษฐกิจรายภูมิภาค/ประเทศที่มีแนวโน้มฟื้นตัว ไทยเริ่มสัญญาณผ่านคาดการณ์กำไรกลุ่มธนาคาร ฟื้นตัวแรง 31% เทียบไตรมาสก่อนหน้า และฐานกำไรคืนสู่ระดับปกติไตรมาสละ 4.0-4.5 หมื่นล้านบาท ผสานจิตวิทยาเลือกตั้งใหญ่ที่ยังมีต่อเนื่องจนถึงช่วงเลือกตั้ง 14 พ.ค.66 และ SET อยู่ในโซน Valuation มีส่วนลด PER2023 อยู่ที่ 15.7 เท่า ต่ำกว่าค่าเฉลี่ย 17.3 เท่า
สำหรับหุ้นเด่นสัปดาห์นี้ : แนะนำ ADVANC, CRC, GULF โดย ADVANC แนะนำราคาเป้าหมาย 252 บาท: หุ้นในธีม Election + กลับเข้าสู่จุดเติบโตรอบใหม่ ส่วน CRC แนะนำราคาเป้าหมาย 50 บาท : หุ้นลงมาอยู่ในจุดซื้อที่ดี ลุ้นซื้อรับภาพบวกเงินเฟ้อไทยชะลอลง และ GULF แนะนำราคาเป้าหมาย 55บาท : หุ้นเติบโตสูงในกลุ่มโรงไฟฟ้ารับภาพบวกวงจรดอกเบี้ยขาขึ้นปลายทาง+โอกาสสูงที่มีภาพบวกผลประมูลโครงการไฟฟ้าหมุนเวียน